text: KIF får russisk modstand
  13 marts 2012 kl. 16.07
  KIF Vejen og Viborg HK fik henholdsvis russisk og tysk modstand, da EHF efter lodtrækningen i dag offentliggjorde de to gange to semifinaler i EHF-Cuppen og Cup Winners Cup.
  Umiddelbart kommer KIF Vejen på den hårdeste opgave mod russiske Lada Toglaitti i EHF-turneringen, fortæller klubbens hjemmeside.
  Lada, som trænes af landstræner Evgeni Trefilov, besejrede Team Tvis Holstebro i forrige runde, hvor de dog viste klare svaghedstegn på udebane ved at tabe med otte mål til holstebro-pigerne. Men da de vandt med otte mål hjemme og i tilgift samlet scorede flest mål, gik de altså videre til semfinalen.
  Viborgs modstander i Cup Winners Cup, tyske Leipzig, besejrede norske Byåsen ude og hjemme i kvartfinalen, og trænes af danskeren Stefan Madsen. 
  Det første opgør spilles i weekenden den 31.marts-1. april med returopgør i weeknden efter den 7./8. april. KIFVejen slutter af hjemme mod Lada, mens Viborg spiller sit andet opgør ude mod Leipzig. 
  De to andre semifinaler består af ungarske FTC mod russsiske Dinamo Moskva i Cup Winners Cup, mens Mar Alicante fra Spanien og rumænske Zalua mødes i EHF-Cuppen.
  